***  IX  AR PAOTR BIHAN KAMM  Da Jeanne KERVERN, Kerzadiou.  Va mamm-goz, en deiz all, ha me war he barlenn  He-deus din displeget  eur gaer a gontadenn ;  Ken don e va spered ema-hi c'hoaz hirio,  Ma'h an d'he disklêria deoh-hu ivez d'am zro.  Gwechall ez oa e Rozegad  Eur bugel fur hag euz va oad,  Hogen ker mahagnet, ker kamm,  Ma n'helle hep branell flah tamm.  Bale, redeg, c'hoari, lammed,  Siwaz biskoaz n'en-doa gallet.  Eun devez e selle gand c'hoant  Re all o c'hoari gand arhant,  Pa dremenas en o hichenn  Eur paour o klask an aluzenn.  Skuiz-maro oa dioh an doare,  Ha naon en-doa 'dra-zur ivez ;  War an hent braz, euz e zaoudroad,  E tivere founnuz ar gwad.  Doaniuz meurbed 'oa da weled ;  C'hwi ho-pije e zikouret,  Hogen, ar yaouankiz 'zo skañv,  Hini n'en-doe truez outañ…  Oll o-devoa eur galon fall,  Hag e reent goap en eur farsal.  Ar paotrig seizet, eñ hepken,  A ro d'ar paour e dammig krenn34.  Neuze, O ! burzud ! 'oe gwelet  An truillou d'an douar kouezet,  Hag ar hlasker, sonn en e zav,  Sklêrijenn skeduz 'n-dro dezañ.  D'ar bugel mad e lavaras :  « N'az-pezo mui ezomm a vaz ! »  Ha kerkent 'n em gavas pare  Dre zorn an Hini e douche.  34